

ZAPISNIK
	33. sjednice Vijeća Mjesnog odbora Horvati – Srednjaci, održane 26. veljače 2024. u prostorijama Mjesnog odbora Horvati - Srednjaci, Horvaćanska cesta 54, s početkom u 19:00 sati.

NAZOČNI ČLANOVI VIJEĆA: Marko Fuček, Goran Koić, Sven Nemet, Tomislav Nakić-Alfirević, Tibor Lugar, Ana Vasung, Paula Došen, Vladimir Morić, Tatjana Jonjić
NENAZOČNI ČLANOVI VIJEĆA: nitko
Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung
Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 32. sjednice Vijeća, održane 25. siječnja 2024.
	Predsjednik predlaže dopunu 2. točke dnevnog reda „Postavlanje stupića“  sa pod točkom:
	b) na pješačkim stazama sjeveroistočno od ulice Srednjaci 16

Vijeće je jednoglasno usvojilo izmijenjeni dnevni red.
	Na prijedlog predsjednika Vijeće jednoglasno utvrđuje:

DNEVNI RED:
1. Prijedlog Izvješća o radu Vijeća Mjesnog odbora Horvati-Srednjaci za 2023.
2. Postavljanje stupića
a. na prilazu stambene zgrade u Ulici Šime Devčića 1 i 3 te Horvaćanske ceste 61
b. na pješačkim stazama sjeveroistočno od ulice Srednjaci 16
3. Regulacija prometa u ulicama I., II., i III. Loparska, Dubašnička, Dobrinjska
i Vrbnička ulica
4. Pitanja, prijedlozi i obavijesti

Ad. 1. Prijedlog Izvješća o radu Vijeća Mjesnog odbora Horvati-Srednjaci za 2023.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 8 glasova ZA i 1 glas SUZDRŽAN donosi:

IZVJEŠĆE O RADU
VIJEĆA MJESNOG ODBORA HORVATI - SREDNJACI
U 2023. GODINI

1. UVODNE NAPOMENE

Ukupni rad i djelovanje, kao i zadaće, prava i ovlasti Vijeća Mjesnog odbora Horvati – Srednjaci normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21-pročišćeni tekst, 16/22), Pravila Mjesnog odbora Horvati - Srednjaci i Poslovnik o radu Vijeća Mjesnog odbora Horvati – Srednjaci.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje 



Vijeća kroz 2023. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.


2. SASTAV VIJEĆA
Sastav Vijeća čine:
[bookmark: _Hlk159227306]Paula Došen (NL), Marko Fuček (ZJN), Tatjana Jonjić (ZJN), Goran Koić (HDZ), Tibor Lugar (ZJN),  Vladimir Morić (SDP), Tomislav Nakić-Alfirević (ZJN), Sven Nemet (ZJN),  Ana Vasung (ZJN).
	Za predsjednika Vijeća Mjesnog odbora Horvati – Srednjaci izabran je Tomislav Nakić-Alfirević, a za potpredsjednicu Ana Vasung.

3.     O RADU VIJEĆA
a) Predsjednik Vijeća
Predsjednik Vijeća vršio je svoje dužnosti temeljem odredbi Pravila Mjesnog odbora Horvati - Srednjaci (članci 20. i 22). Osim toga obavljao je i cijeli niz drugih aktivnosti vezanih uz poslove i zadaće funkcije koju obnaša. Poklanjao je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljao razgovore po potrebi, nastojeći im pomoći u rješavanju mnogobrojnih pitanja, posebno onih komunalne prirode.
 Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme pogotovo kad su se u dogovoru s predstavnicima stanara, određivala mjesta za nove spremnike za otpad ili očevidi zbog rješavanja prometnih problema.  Tijesno je surađivao s predsjednicom Vijeća Gradske četvrti, osobito na redovnim sastancima koordinacije predsjednice Vijeća  Gradske četvrti s predsjednicima vijeća mjesnih odbora.
a) Potpredsjednica Vijeća
      Potpredsjednica Vijeća sukladno odredbama članka 21. Pravila Mjesnog odbora Horvati - Srednjaci, njegovim/njezinim dužnostima, pomagala je predsjedniku u njegovom radu. 
b) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Horvati - Srednjaci, ostvarivali su uglavnom sudjelujući u radu sjednica Vijeća. Njihovo se 
djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i bržeg rješavanja najvažnijih problema svakodnevnog života, osobito onih komunalne prirode. Osim toga, članovi prema potrebi su obilazili teren u skladu sa zahtjevima građana i Vijeća Gradske četvrti.

3.1. SADRŽAJ I UČINCI RADA VIJEĆA
	Što se tiče strukture akata Vijeća prema predlagateljima (inicijatorima) uglavnom su to bili predsjednik Vijeća i Vijeće Gradske četvrti.
	U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora.
	Sukladno Zaključku o prostorima mjesne samouprave (Službeni Glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21). Vijeće je odlučivalo o povremenom korištenju prostora mjesne samouprave u Horvaćanskoj cesti 54, dok je odluke o jednokratnom korištenju prostora donosio predsjednik Vijeća temeljem ovlasti Vijeća. 
S pozicije ostali nespomenuti rashodi poslovanja Vijeće je financiralo dio manifestacije Dani Trešnjevka – jug u 2023..





4.   ZAKLJUČNE OCJENE
           Vijeće Mjesnog odbora Horvati - Srednjaci potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću od strane građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.

Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - jug i Gradom Zagrebom.

Ad. 2. Postavljanje stupića:
a) na prilazu stambene zgrade u Ulici Šime Devčića 1 i 3 te Horvaćanske ceste 61
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova ZA i 2 suzdržana:

Z A K LJ U Č A K
[bookmark: _Hlk145054534]o postavi stupića u Ulici Šime Devčića 1 i 3 
te Horvaćanskoj cesti 61
1. Vijeće 	Mjesnog odbora Horvati - Srednjaci razmatralo je zahtjev predstavnice suvlasnika stambene zgrade u Ulici Šime Devčića 1-3 te Horvaćanske ceste 59-61 vezano za postavu stupića radi onemogućavanja parkiranja vozila na prilazu predmetnim zgradama.
2. Vijeće je suglasno sa zahtjevom i traži postavu stupića uz rub nogostupa prema kolniku s tim da se vodi računa o pristupu interventnih vozila (ako je potrebno). Sukladno skici u prilogu koja je sastavni dio ovog zaključka.
3. Zaključak dostaviti Vijeću Gradske četvrti Trešnjevka - jug.

b) na pješačkim stazama sjeveroistočno od ulice Srednjaci 16
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 7 glasova ZA i 2 suzdržana:

Z A K LJ U Č A K
o postavi stupića na pješačkim stazama sjeveroistočno 
                            od ulice Srednjaci 16
1. Vijeće Mjesnog odbora Horvati - Srednjaci razmatralo je zahtjev predsjednika vijeća vezano za postavu stupića na pješačkim stazama sjeveroistočno od ulice Srednjaci 16 radi sprječavanja uništavanja staza i zelenih površina vožnjom automobila.
2. Vijeće je suglasno sa zahtjevom i traži postavu stupića uz pješačke staze pored stambene zgrade Srednjaci 16 zbog nove pojave uništavanja tamošnjih zelenih površina i pješačkih staza automobilima. Sukladno skici u prilogu koja je sastavni dio ovog zaključka.
3. Zaključak dostaviti Vijeću Gradske četvrti Trešnjevka – jug.



Ad. 3. Regulacija prometa u ulicama I., II., i III. Loparska, Dubašnička, Dobrinjska i Vrbnička ulica
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju svi članovi Vijeća.
Nakon rasprave Vijeće sa 8 glasova ZA i 1 suzdržan donosi:

Z A K LJ U Č A K
[bookmark: _Hlk159494188]o regulaciji prometa u ulicama I., II., i III. Loparska, Dubašnička, Dobrinjska i Vrbnička ulica
1. Vijeće Mjesnog odbora Horvati - Srednjaci razmatralo je peticiju stanovnika obiteljskih kuća i više stambenih zgrada u ulicama I., II., i III. Loparska, Dubašničke, Dobrinjske i Vrbničke ulice.
2. Vijeće predlaže unapređenje postojećeg stanja na način da se u I. Loparskoj ulici uredi dvosmjerni promet, a na dijelu ulice od oko 30 metara dužine koji je preuzak da se uz pješačku stazu uredi normalni dvosmjerni kolnički promet sa znakom za naizmjenični dvosmjerni promet korištenjem znaka B05 za prednost prolaska prema vozilima iz suprotnog smjera.
Vijeće također predlaže da Omišaljska ulica postane dvosmjerna te dio Dobrinjske ulice od Ulice majstora Radonje do Omišaljske ulice. Vijeće moli Gradski ured za mjesnu samoupravu, promet, civilnu zaštitu i sigurnost, Sektor za promet da se očituje o prijedlogu i mogućnostima primjene.
3. Zaključak dostaviti Vijeću Gradske četvrti Trešnjevka - jug.

Ad. 4. Pitanja, prijedlozi i obavijesti
	Predsjednik najavljuje moguće promjene Plana potreba.  Obavještava da je prijavljen oštećeni rasvjetni stup.
Član Vijeća Goran Koić izvještava da mu se obratio stanar iz Ulice Vladimira Filakovca koji ima stan okrenut prema Selskoj i žali se na buku zbog neprimjerene vožnje po Selskoj te predlaže postavljanje kamera. Predsjednik se slaže i uputit će dopis MUP-u o mogućnosti postavljanja kamera. 
Član Vijeća Vladimir Morić ukazuje na problematičan pješački prijelaz preko Zagrebačke avenije, česte prolaske kroz crveno svjetlo te zaobilaske semafora prema istoku.
Članica Vijeća Tatjana Jonjić upozorava da se auti parkiraju na živicu posađenu uz park u Zemuničkoj ulici. Predsjednik odgovara da će zatražiti da se postavi ili traka ili da se nekako zaštiti posađena živica.
Član Vijeća Goran Koić obavještava da 10% parkiranih automobila nije ZG registracija i pita što se može po tome pitanju učiniti. Također, upozorava da se prodaju droge oko škole. Smatra da bi mjesni odbor bi trebao uputiti zahtjev da se pojača ophodnja. Predsjednik prihvaća prijedlog.

	Dovršeno u 20:02

Zapisnik sastavila: 
Ana Vasung

KLASA: 024-08/24-003/461
URBROJ: 251-13-11-15/005-24-2
Zagreb, 26. veljače 2024.
  Predsjednik
Vijeća Mjesnog odbora
Horvati – Srednjaci

[bookmark: _GoBack]Tomislav Nakić-Alfirević, v.r.






Izvješće o glasanju na 33. sjednici VMO Horvati - Srednjaci, 26.2.2024.

